
                               DIRECȚIA DE ASISTENȚĂ SOCIALĂ A MUNICIPIULUI TIMIȘOARA
   ,,În slujba oamenilor”

SERVICIUL STRATEGII PROGRAME

Nr. 16082/7.12.2018

RAPORT DE SPECIALITATE 
pentru aprobarea listei asociaţiilor şi fundaţiilor care vor beneficia de subvenţii de la bugetul local al municipiului Timişoara pentru acordarea de servicii de asistenţă socială în anul 2019, în baza legii 34/1998

Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.


Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale ” încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ” finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”;

Prin HCLMT nr. 610/16.11.2018 privind reglementarea procedurilor de parcurs în vederea acordării subvenţiilor din bugetul local în baza Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, s-a aprobat constituirea Comisiei de evaluare şi selecţionare a asociaţiilor şi fundaţiilor care pot primi subvenţii de la bugetul local pentru anul 2019, Regulamentul de organizare şi funcţionare al comisiei (anexa1), Grila de evaluare şi Criterii de evaluare şi selecţionare a asociaţiilor şi fundaţiilor (anexa 2), Liniile prioritare pentru subvenţionarea din bugetul local în anul 2018 a asociaţiilor şi fundaţiilor care furnizează servicii de asistenţă socială (anexa 3), Categoriile de cheltuieli pentru fiecare tip de serviciu social (anexa 4), Serviciile complementare subvenţionate din bugetul local (anexa 5), Criteriile de departajare a unităților de asistență socială cu același punctaj (anexa 6).

Asociaţiile şi fundaţiile care furnizează servicii sociale pe raza municipiului Timişoara au depus documentaţia de solicitare a subvenţiei pentru anul 2019, conform H.G. nr. 1153/2001 pentru aprobarea Normei metodologice de aplicare a prevederilor Legii nr. 34/1998, cu modificările și completările ulterioare. Termenul limită a fost data de 23.11.2018.

Comisia de evaluare şi selecţionare şi-a început activitatea în data de 03.12.2018. În cadrul primei şedinţe, comisia s-a împărțit în două subcomsii, conform Regulamentului de organizare și funcționare, după care a s-au parcurs şi completat toate etapele din Grila de Evaluare și s-au aplicat Criteriile de evaluare şi selecţionare a asociaţiilor şi fundaţiilor. Co ocazia primei întâlniri a Comisiei s-a realizat: verificarea respectării termenului de depunere a documentaţiei, verificarea administrativă a documentaţiei depuse, verificarea respectării criteriilor de eligibilitate, verificarea tehnică. În perioada 03.12.2018 – 07.12.2018 membrii subcomisiei 2 au realizat evaluarea pe teren la sediul asociaţiilor şi fundaţiilor. Cu ocazia verificării pe teren s-a constat că în cazul  a două unități de asistență socială, numărul de beneficiari pentru care asociația sau fundația solicita subvenție în anul 2019 nu coincidea cu datele regăsite în Lista furnizorilor de servicii sociale acreditați și a serviciilor sociale licențiate în baza Legii nr. 197/2012, publicată pe site-ul Ministerului muncii și Justiției Sociale la link-ul http://www.mmuncii.ro/j33/index.php/ro/2014-domenii/familie/politici-familiale-incluziune-si-asistenta-sociala/4848. Asociațiile și fundațiile vor depune diligențele necesare pentru ca numărul beneficiarilor pentru care solicită subvenție să fie corelat cu datele de pe site-ul Ministerului Muncii și Justiției Sociale. Numărul lunar de beneficiari pentru care se va deconta subvenția în anul 2019 va fi corelat cu capacitatea maximă aprobată și afișată pe site-ul Ministerului Muncii și Justiției Sociale. La ultima întâlnire a Comisiei, din data de 07.12.2018 s-au aplicat Criteriile de evaluare și selecționare, iar Comisia a acordat asociaţiilor şi fundaţiilor un punctaj final. Apoi s-a stabilit numărul mediu lunar de persoane asistate în unitatea de asistență socială pentru care se propune acordarea subvenţiei, precum şi suma reprezentând subvenţia care se propune a fi acordată unității de asistență socială.

Conform Hotărârii de Guvern nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 9, alin. (2) ”Pentru subvențiile acordate din bugetele locale, asociațiile, fundațiile și cultele recunoscute în România, acreditate ca furnizori de servicii sociale potrivit legii, precum și nivelul subvențiilor ce urmează să fie acordate sunt aprobate prin hotărâre a consiliului local”. De asemenea, conform art. 12 din Regulamentul de organizare şi funcţionare al Comisiei de evaluare şi selecţionare a organizaţiilor şi fundaţiilor care pot primi subvenţii de la bugetul local în baza Legii nr.34/1998 aprobat prin HCLMT nr. 610/16.11.2018”La încheierea procesului de evaluare, comisia întocmește lista asociațiilor și fundațiilor și a unităților de asistență socială ale acestora, evaluate cu un punctaj final de cel puțin 60 de puncte. În cazul neîncadrării în bugetul aprobat, comisia aplică criterii de departajare aprobate în Hotărârea Consiliului Local al Municipiului Timișoara, în vederea selecționării asociațiilor, fundațiilor și cultelor”.

Suma ce urmează a fi curpinsă în bugetul anului 2019 la Titlul XI ALTE CHELTUIELI, articolul 59.11  Asociații și fundații al Direcției de Asistență Socială pentru subvenţionarea activității asociaţiilor, fundaţiilor și cultelor române cu personalitate juridică, care înfiinţează şi administrează unităţi de asistenţă socială în Municipiul Timișoara, în conformitate cu prevederile Legii nr. 34/1998 va fi stabilită prin hotărâre a Consliului Local al Municipiului Timișoara.
    
În cazul în care suma aprobată de Consiliul Local al Municipiului Timișoara este mai mică decât suma solicitată de către asociații și fundații ,  comisia de evaluare  va aplica criteriile de departajare prevăzute în anexa nr.6 la Hotărârea Consiliului Local al Municipiului Timișoara nnr.610/16.11.2018.

În consecință sumele care vor fi acordate către asociații,fundații și culte începând cu luna ianuarie  2019 se vor stabili în limita de 1/12 din bugetul aprobat pentru anul 2018 , până la aprobarea de către Consiliul Local al Municipiului Timișoara a sumei alocate cu titlu de subvenție . 

Pentru această perioadă vor fi încheiate convenții provizorii și toate plățile reprezentând subvenții se vor face cu respectarea prevederilor art.40, alin.1 din Legea nr.273/2006 privind finanțele publice locale actualizată, până la aprobarea bugetului pentru anul 2019. 
Asociațiile, fundațiile și cultele trebuie să respecte încadrarea în bugetul aprobat pe anul 2019 și natura cheltuielilor pentru care se acordă subvenția, conform convenției.

       
În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române cu personalitate juridică, care înființează și administrează unități de asistență socială, ale Normei metodologice de aplicare a prevederilor Legii nr. 34/1998 cu modificările și completările ulterioare, ale Legii 292/2011 și ale art. 36 alin. (2) lit. d), alin. (6) lit. a) pct. 2 și art. 45 din Legea nr. 215/2001 privind administraţia publică locală; 
PROPUNEM:

1. Aprobarea Listei asociaţiilor, fundaţiilor și cultelor recunoscute în România care au fost selecţionate pentru a primi subvenție în baza Legii 34/1998, în anul 2019, conform anexei nr. 1;

2. Acordarea subvenției pentru un număr lunar de beneficiari corelat cu capacitatea maximă din Lista furnizorilor de servicii sociale acreditați și a serviciilor sociale licențiate în baza Legii nr. 197/2012, publicată pe site-ul Ministerului muncii și Justiției Sociale; 

3. În cazul în care suma aprobată de Consiliul Local al Municipiului Timișoara este mai mică decât suma solicitată de către asociații și fundații ,  comisia de evaluare  va aplica criteriile de departajare prevăzute în anexa nr.6 la Hotărârea Consiliului Local al Municipiului Timișoara nnr.610/16.11.2018.

4. În consecință sumele care vor fi acordate către asociații,fundații și culte începând cu luna ianuarie  2019 se vor stabili în limita de 1/12 din bugetul aprobat pentru anul 2018 , până la aprobarea de către Consiliul Local al Municipiului Timișoara a sumei alocate cu titlu de subvenție . 

5. Pentru această perioadă vor fi încheiate convenții provizorii și toate plățile reprezentând subvenții se vor face cu respectarea prevederilor art.40, alin.1 din Legea nr.273/2006 privind finanțele publice locale actualizată, până la aprobarea bugetului pentru anul 2019. 

